**Tamara Natanovna Press** (en ruso: *Тамара Натановна Пресс*, en ucraíno: *Тамара Натанівна Пресс*, **Tamara Natanivna Press**), nada en Khárkiv o 10 de maio de 1937 e finada en Moscova o 26 de abril de 2021, foi unha atleta soviética que dominou o lanzamento de peso e o lanzamento de disco a principios da década de 1960. Gañou tres medallas de ouro e unha de prata nos Xogos Olímpicos de 1960 e 1964 e tres títulos europeos en 1958–1962. Entre 1959 e 1965, estableceu once récords mundiais: cinco no lanzamento do peso e seis no disco. A nivel nacional, logrou 16 títulos nacionais, nove no lanzamento de peso (1958-66) e sete no disco (1960-66).

Traxectoria
-----------

Tamara (esquerda) e Irina Press
Tamara Press naceu en Khárkiv, Ucraína, no seo dunha familia xudía. O seu pai morreu loitando na segunda guerra mundial en 1942, mentres a súa nai levou as fillas a Samarcanda, onde comezaron a adestrarse no atletismo.
A súa irmá máis nova, Irina Press (1939–2004) tamén foi unha destacada atleta, sobre todo en péntatlon e sprint.

En 1955, Press mudouse a Leningrado para adestrar co renombrado adestrador Viktor Alekseyev e estudar na universidade, onde completou estudos de enxeñaría civil. O ano seguinte, foi seleccionada para o equipo olímpico, pero foi eliminada debido a unha forte competición nacional nos eventos de lanzamento.

Aínda que comezou nas probas de pista, especializouse en lanzamento de peso e disco. Aos 23 anos participou nos Xogos Olímpicos de Roma, onde gañou a medalla de ouro en peso establecendo un novo récord olímpico (17,32 metros), e a medalla de prata en lanzamento de disco. Nos Xogos Olímpicos de Toquio conseguiu a medalla de ouro en ambas as disciplinas con senllos récords olímpicos (18,14 m en peso e 57,27 m en disco).

As dúas irmás foron acusadas de seren varóns ou intersexuais. Retiráronse en 1966, antes de que a verificación do sexo fose obrigatoria.

Tras retirarse, Press traballou como adestradora e directiva de atletismo en Moscova. Escribiu varios libros sobre temas deportivos, sociais e económicos e en 1974 defendeu o seu doutoramento en pedagoxía. Foi galardoada coa Orde de Lenin (1960), coa Orde da Insignia de Honra (1964) e coa Orde da Amizade (1997).

Notas
-----

1. ↑  Tamara Press Dead
2. 1 2  Пресс Тамара Натановна[*Ligazón morta*]. Olympic Encyclopedia (2006)
3. 1 2  Irina Press. Telegraph.co.uk. 31 de maio de 2004
4. ↑  Miller, Uri. *Jews in Sport in the USSR*. Yivo Encyclopedia. Arquivado dende o orixinal o 29 de abril de 2015.
5. 1 2 3 4 5  Tamara Press. sports-reference.com
6. 1 2 3 4  Пресс Тамара Натановна. excelion.ru
7. ↑  "Jewish Girl, Winner of Olympic Gold Medal, Decorated in Moscow". 3 de outubro de 1960. Consultado o 27 de abril de 2021.
8. ↑  "Switch hitter: If a man has a sex change can he compete in the Olympics as a woman?" Arquivado 29 de agosto de 2008 en Wayback Machine. thestraightdope.com. 22 de agosto de 2008
9. ↑  Olympic Gender Drama-The Press Sisters. TransGriot. 9 de novembro de 2011
10. ↑  Wallechinsky, David (2012). *The Book of Olympic Lists*. p. 20. ISBN 978-1-84513-773-1.
11. ↑  Пресс Тамара Натановна. Great Soviet Encyclopedia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tamara Press Modificar a ligazón no Wikidata*** |

### Bibliografía

* Singler, Andreas; Treutlein, Gerhard (2009). *Doping im Spitzensport: sportwissenschaftliche Analysen zur nationalen und internationalen Leistungsentwicklung* (en alemán) (5.ª ed.). Meyer & Meyer Verlag. ISBN 978-3-89899-192-6.  `|data-acceso=` require `|url=` (Axuda)
* Giardina, Nichael D.; Donnelly, Michelle. *Youth Culture and Sport: Identity, Power, and Politics* (en inglés). Rouutledge. ISBN 978-0-415-95581-2. Consultado o 19 de marzo de 2017.

### Ligazóns externas

* Tamara Press bate su propio récord mundial de lanzamiento de peso en 1964
* Galería de fotos de Tamara Press
* "Olympic Gender Drama-The Press Sisters". *TransGriot* (en inglés). 9 de novembro de 2011. Consultado o 18 de marzo de 2017.
* Imaxe Arquivado 07 de maio de 2021 en Wayback Machine.

|  |  |
| --- | --- |
| Control de autoridades | 
* Wd: Q232249
* WorldCat
* VIAF: 6822154260707224480006
* BRE: 3176323
* EBID: ID
* Munzinger: 01000052180
* IAAF: 14430595
* Sports Reference: tamara-press-1

 |